Rozsudok Okresného súdu Poprad sp. zn. 4T/29/2023 z 3. 6. 2024
Rozsudok Okresného súdu Poprad z 3. júna 2024, sp. zn. 4T/29/2023, ECLI:SK:OSPP:2024:8723010265.4
Súd: Okresný súd Poprad
Spisová značka: 4T/29/2023
ECLI: ECLI:SK:OSPP:2024:8723010265.4
Dátum vydania: 3. 6. 2024
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 4T/29/2023 8723010265 03. 06. 2024 JUDr. Pavol Roth ECLI:SK:OSPP:2024:8723010265.4
ROZSUDOK V MENE SLOVENSKEJ REPUBLIKY Okresný súd Poprad samosudca JUDr. Pavol Rotha v trestnej veci obžalovaného A. B., trestne stíhaného pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. j) Trestného zákona, na hlavnom pojednávaní konanom na Okresnom súde Poprad dňa 3. júna 2024, takto rozhodol: Obžalovaný A. B., nar. XX.XX.XXXX v C., trvale bytom D. XXX/XX, C., Slovensko, je
vinný,
že
ako otec maloletých detí E.. B. nar. XX.X.XXXX, C.. B., nar. XX.X.XXXX a A. B. nar. XX.X.XXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu Poprad sp.zn. 15P/76/2021-26 zo dňa 24.9.2021, právoplatným dňa 5.11.2021, bol zaviazaný prispievať na výživu mal. E. sumou 80,- € mesačne, na mal. C. sumou 80,- € mesačne a na mal. A. sumou 80,- € mesačne počnúc dňom 1.4.2021, ktoré výživné je splatné vždy do 15-teho dňa toho ktorého mesiaca k rukám matky F. B. a zaostalé výživné od 1.4.2021 do 30.9.2021 v sume 1.440,- € bol povinný uhradiť v 50,€ mesačných splátkach spolu s bežným výživným pod stratou výhody splátok, následne rozsudkom Okresného súdu Kežmarok sp.zn. 1P/34/2022 zo dňa 10.5.2022, právoplatným dňa 19.5.2022, bol zaviazaný prispievať na výživu detí S. M., K. B. a A. B. sumou 50,- € mesačne na každé dieťa, a to vždy do 20-teho dňa v mesiaci vopred, k rukám matky detí F. B., počnúc dňom právoplatnosti výroku o rozvode manželstva, si túto svoju vyživovaciu povinnosť úmyselne neplnil v Spišskej Teplici, okres Poprad, ani na iných miestach, od 1.4.2021 až do 3.6.2024, s výnimkou obdobia od 1.6.2021 do 27.6.2021, obdobia od 22.12.2021 do 15.3.2022, obdobia od 10.10.2022 do 27.10.2022, kedy bol vedený v evidencii uchádzačov o zamestnanie, pričom nepoberal dávky a príspevky v hmotnej núdzi, dňa 15.3.2022 mu boli vyplatené dávky v nezamestnanosti za december 2021, január a február 2022 spolu vo výške 1.067,10 €, v mesiaci apríl 2022 v sume 479,40 €, v mesiaci máj 2022 v sume 463,90 €, v mesiaci jún 2022 v sume 479,40 € a v mesiaci september 2022 v sume 324,70 €, z ktorých mohol svoju vyživovaciu povinnosť uhradiť, pričom doposiaľ uhradil na výživnom za obdobie od 21.2.2023 do 19.5.2024 celkovú sumu 2.650,- €, čím mu za uvedené obdobie vznikol dlh na výživnom pre matku maloletých detí F. B. vo výške 3.200,- €, teda najmenej dva mesiace v období dvoch rokov neplnil úmyselne zákonnú povinnosť vyživovať iného a uvedený čin spáchal závažnejším spôsobom konania – na viacerých osobách, čím spáchal
prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. j) Trestného zákona. Za
to
m u
súd
ukladá:
Podľa § 207 ods. 3 Trestného zákona s použitím § 36 písm. l), § 38 ods. 2, ods. 3 Trestného zákona trest odňatia slobody vo výmere 1 (jedného) roka. Podľa § 49 ods. 1 písm. a) Trestného zákona mu výkon trestu podmienečne odkladá. Podľa § 50 ods. 1 Trestného zákona mu určuje skúšobnú dobu na 20 (dvadsať) mesiacov. Podľa § 50 ods. 2 Trestného zákona mu ukladá primeranú povinnosť zaplatiť v skúšobnej dobe podľa svojich schopností zameškané výživné vo výške 3.200,- eur pre matku detí: F. G. (predtým B.), nar. XX. X. XXXX, bytom E. D., H. XXX/XXX, H. I.. najmenej dva mesiace v období dvoch rokov neplnil úmyselne zákonnú povinnosť vyživovať iného a uvedený čin spáchal závažnejším spôsobom konania - na viacerých osobách, Poučenie: P o u č e n i e : Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8723010265.4 (dáta aktuálne k 12. 11. 2026). Záväzné je znenie zverejnené súdom.




